钦定古今图书集成/明伦汇编/氏族典/第314卷 > 《廖用贤尚友录》 > 彭韶
## 钦定古今图书集成/明伦汇编/氏族典/第314卷 > 《廖用贤尚友录》 > 彭韶

按《明外史彭韶传》：“韶字凤仪，莆田人。天顺初进士。授
刑部主事，进员外郎。成化二年，疏论佥都御史张岐
憸邪忤旨，下诏狱输赎。寻迁郎中，复迁四川副使，进
按察使，迁广东左布政使，调贵州。二十年，擢右副都
御史，巡抚应天。明年，巡抚顺天、永平二府。孝宗即位，
召为刑部右侍郎，寻进左侍郎。弘治二年改吏部。甄”
人才，核功实，仕路为清。四年为刑部尚书。韶莅部三
年，昌言正色，秉节无私，而为贵戚近习所疾。大学士
刘吉、徐溥亦不善之。韶志不能尽行，连章乞休归。又
明年卒。谥《惠安》。